b"\n_START_ARTICLE_\nLlu\xc3\xads II de Baviera\n_START_SECTION_\nJoventut\n_START_PARAGRAPH_\nNascut a Nymphenburg (avui part de Munic), era fill del rei duc Maximili\xc3\xa0 II de Baviera, i de la princesa Maria de Pr\xc3\xbassia. Se li va inculcar des de molt petit el seu poder com a futur rei i estava extremadament aviciat en algunes ocasions, per\xc3\xb2 severament controlat pels seus instructors i sotm\xc3\xa8s a un r\xc3\xa8gim estricte d'estudi i exercici en d'altres. Els apologistes de Ludwig expliquen que bona part del seu comportament inusual va ser provocat pel fet de cr\xc3\xa9ixer en una fam\xc3\xadlia reial._NEWLINE_La joventut de Ludwig tamb\xc3\xa9 va tenir moments feli\xc3\xa7os, amb les visites a Hohenschwangau i al llac Starnberg amb la seva fam\xc3\xadlia. L'adolescent Ludwig es convert\xc3\xad en el millor amic de Paul Maximilian Lamoral von Thurn und Taxis, arist\xc3\xb2crata i actor de la fam\xc3\xadlia rica de Baviera Thurn und Taxis. Els dos nois condu\xc3\xafen junts, llegien poesia en veu alta, i planejaven escenes de les \xc3\xb2peres rom\xc3\xa0ntiques de Richard Wagner. La relaci\xc3\xb3 es va trencar quan Paul es comen\xc3\xa7\xc3\xa0 a interessar per les noies. Durant la seva joventut, Ludwig tamb\xc3\xa9 inici\xc3\xa0 una amistat eterna amb la seva cosina Elisabet de Baviera (emperadriu d'\xc3\x80ustria), coneguda per Siss\xc3\xad. Tant els encantava la natura i la poesia, que s'anomenaven l'un a l'altre l'\xc3\xa0guila (Ludwig) i la gavina (Elisabet).\n_START_SECTION_\nRegnat\n_START_PARAGRAPH_\nLudwig ascendia al tron bavar\xc3\xa8s a l'edat de 18 anys, per la mort del seu pare. La seva joventut i bon aspecte el feien salvatgement popular a Baviera i a l'estranger. Un dels seus primers actes va ser el patronatge oficial del seu \xc3\xaddol, Richard Wagner. Per\xc3\xb2 tamb\xc3\xa9 va promoure la reconciliaci\xc3\xb3 entre els estats alemanys._NEWLINE_Per\xc3\xb2 de seguida se li generaren dos problemes: l'expectativa per engendrar un hereu, i les relacions amb Pr\xc3\xbassia. Els dos assumptes venien al primer pla el 1867. Ludwig estava comprom\xc3\xa8s amb la princesa Sofia, la seva cosina i la germana m\xc3\xa9s jove de l'emperadriu Elisabet. Es feia la publicitat del seu comprom\xc3\xads el 22 de gener, de 1867, per\xc3\xb2 despr\xc3\xa9s d'ajornar repetidament la data del casament, Ludwig finalment anul\xc2\xb7lava el comprom\xc3\xads el mes d'octubre. Sofia m\xc3\xa9s tard es casa amb Ferdinand Philippe Marie, duc d'Alen\xc3\xa7on (1844-1910), fill de Louis Charles Philippe Raphael, duc de Nemours. Ludwig mai no es va casar._NEWLINE_Encara que Ludwig s'havia aliat amb \xc3\x80ustria en contra de Pr\xc3\xbassia en la Guerra de les set setmanes, accept\xc3\xa0 un tractat de defensa mutu amb Pr\xc3\xbassia el 1867 despr\xc3\xa9s de ser derrotat. Sota els termes d'aquest tractat, Baviera s'uneix amb Pr\xc3\xbassia per anar contra Fran\xc3\xa7a en la Guerra francoprussiana. Sota la petici\xc3\xb3 d'Otto von Bismarck, Ludwig sol\xc2\xb7licitava per carta el desembre de 1870 la creaci\xc3\xb3 d'un Imperi alemany. Rebia algunes concessions a canvi del seu suport, per\xc3\xb2 l'era d'independ\xc3\xa8ncia bavaresa s'acabava._NEWLINE_Durant tot el seu regnat, Ludwig va tenir una successi\xc3\xb3 de relacions amb homes, incloent-hi la seva persona de confian\xc3\xa7a Richard Hornig, l'estrella de teatre hongaresa Josef Kainz, i el cortes\xc3\xa0 Alfons Weber. El 1869, comen\xc3\xa7ava un diari, en el qual enregistrava els seus pensaments privats i parlava dels seus intents de suprimir els seus desigs sexuals per romandre fidel a les seves creences cat\xc3\xb2liques. Els diaris originals de Ludwig es van perdre durant la Segona Guerra mundial, i totes les que avui es poden consultar s\xc3\xb3n c\xc3\xb2pies d'entrades fetes abans de la guerra. Aquestes c\xc3\xb2pies, junt amb cartes privades i altres documents personals que es guarden, suggereixen que Ludwig lluitava contra l'homosexualitat.\n_START_SECTION_\nLudwig en la ficci\xc3\xb3\n_START_PARAGRAPH_\nLa pel\xc2\xb7l\xc3\xadcula de 1972 Ludwig, dirigida per Luchino Visconti est\xc3\xa0 basada en la seva vida. El videojoc Gabriel Knight: The Beast Within t\xc3\xa9 unes quantes localitzacions relacionades amb Llu\xc3\xads II i inclou una discussi\xc3\xb3 extensa de la seva vida, encara que t\xc3\xa9 nombrosos elements ficticis. Hi ha tamb\xc3\xa9 un manga de tres volums publicat per Kadokawa Shoten anomenat Ludwig II (\xe3\x83\xab\xe3\x83\xbc\xe3\x83\x88\xe3\x83\xb4\xe3\x82\xa3\xe3\x83\x92\xe2\x85\xa1\xe4\xb8\x96, Ruutovihi II sei) per l'artista Higuri You (\xe6\xb0\xb7\xe6\xa0\x97\xe5\x84\xaa), un conte altament novel\xc2\xb7lat de la vida amorosa de Ludwig."